რინო-ორბიტო-ცერებრული მუკორმიკოზი

რინო-ორბიტო-ცერებრული მუკორმიკოზი — თავის ტვინის, ცხვირის ღრუს, სინუსებისა და თვალბუდის ინფექცია, გამოწვეული Mucorales რიგის სოკოებით, ყველაზე ხშირად - Rhizopus oryzae-ით. ინფექცია ძირითადად ვითარდება იმუნოკომპრომისულ პაციენტებში - ხშირად დიაბეტის მქონე პირებში და თირკმლის გადანერგვის შემდეგ. იმ შემთხვევაში თუ ინფიცირებულია მხოლოდ ცხვირის ღრუ და თავის ტვინი, თვალის მიდამოს ჩართვის გარეშე, დაავადება მოიხსენიება, როგორც რინო-ცერებრული მუკორმიკოზი. კლინიკური გამოვლინებები მოიცავს თვალის ტკივილს, თავის ტკივილს, დაბუჟებას სახის არეში, ცხელებას, ანოსმიას, თვალის შეშუპებას, მხედველობის დარღვევას, გულისრევას, ფოკალურ ნევროლოგიურ სიმპტომებს, შავ ნეკროზულ არეებს სახის კანზე. დაავადება ხშირად ფატალურად სრულდება.

 რესურსები ინტერნეტში 

 Benlamkaddem S, Zdaik G, Doughmi D, Bennis A, Chraibi F, Berdai MA, Abdellaoui M, Benatiya Andaloussi I, Harandou M. Rhino-Orbital Cerebral Mucormycosis: A Fatal Evolution. Cureus. 2023 Apr 19;15(4):e37837. doi: 10.7759/cureus.37837. PMID: 37214071; PMCID: PMC10198304

კატეგორია:ნერვული სისტემის დაავადებები
კატეგორია:ინფექციური დაავადებები